ฉีดคุมมาแล้วยาคุมหมดไม่ได้ไปฉีดประจำเดือนไม่มาหมดมา1เดือนแล้วไปมีไรอะไรกะแล้วหลั่งในมีโอกาศท้องไหม
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน โดยเฉลี่ยแล้วหลังจากหยุดฉีดยาไปประมาณ 4-10 เดือน การตกไข่และประจำเดือนจึงจะกลับมาเป็น แต่ในบางรายอาจนานเป็นปีได้ หรือในบางรายอาจเกิดขึ้นเร็วสุดภายใน 3 เดือนดังนั้น หากถึงวันนัดฉีดยาคุม แต่ไม่ได้ไปฉีด และประจำเดือนยังไม่มา ก็น่าจะเกิดจากการที่รังไข่ยังไม่กลับมาทำงานเป็นปกติ อย่างไรก็ตาม หากได้มีมีเพศสัมพันธ์ไป โอกาสที่จะตั้งครรภ์ก็อาจมีได้ค่ะดังนั้น หลังจากนี้ หากจะมีเพศสัมพันธ์ ควรใช้ถุงยางอนามัยป้องกัน และควรรอให้ประจำเดือนมา เมื่อประจำเดือนมาแล้ว ก็อาจเริ่มฉีดยาคุมกำเนิดใหม่ หรือเลือกใช้วิธีอื่นๆ เช่น ยาเม็ดคุมกำเนิด ยาฝังคุมกำเนิด เป็นต้น แต่หากประจำเดือนไม่มา ก็ควรตรวจหาการตั้งครรภ์หลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ด้วยค่ะ